Rustam Azimov. Rustam Sodiqovich Azimov (; 20-sentyabr 1958-yil, Toshkent) — "Oʻzbekinvest" eksport-import milliy sugʻurta kompaniyasi raisi. Uning otasi — Azimov Sodiq Azimovich — taniqli oʻzbek olimi, akademik. Tarjimai holi. 1958-yilda Toshkent shahrida tugʻilgan. Millati-oʻzbek. Oliy maʼlumotli. Toshkent davlat universitetini va Toshkent qishloq xoʻjaligini irrigatsiyalash va mexanizatsiyalash muhandislik institutini tamomlagan. Iqtisod fanlari nomzodi. 1982-1988 — yillarda Jizzax viloyati va Toshkent viloyati partiya tashkilotlarida turli ijroiya va rahbarlik lavozimlarida ishlagan. 1990-1991 — Oʻzbekiston Respublikasi „Ipak yoʻli“ banki boshqaruv raisi. 1991-1998 — Oʻzbekiston Respublikasi Tashqi iqtisodiy faoliyat milliy banki boshqaruv raisi. 1998-2000 — Oʻzbekiston Respublikasi Moliya vaziri. 2000-2000 — Oʻzbekiston Respublikasi Bosh vazirining oʻrinbosari — Moliya vaziri. 2000-2003 — Oʻzbekiston Respublikasi Bosh vazirining oʻrinbosari — Makroiqtisodiyot va statistika vaziri. 2003-2005 — Oʻzbekiston Respublikasi Tashqi iqtisodiy aloqalar vaziri. 2005-2008 — Oʻzbekiston Respublikasi Moliya vaziri. 2008-yil 22-noyabrdan 2016-yilgacha — Oʻzbekiston Respublikasi Bosh vazirining birinchi oʻrinbosari — Moliya vaziri, makroiqtisodiy rivojlantirish majmuasi rahbari. 2016-yil 15-dekabrdan 2017-yil iyungacha — Bosh vazir oʻrinbosari, Makroiqtisodiy rivojlantirish majmuasi rahbari. 2017-yildan "Oʻzbekinvest" eksport-import milliy sugʻurta kompaniyasi raisi.